**Óravázlat: 6. osztály**

Kovács Márton: Viselkedünk

**1. Olvasd el az első 2 kérdést!**

* Mit miért teszünk?
* Mi befolyásolja a tetteinket?
* Mondjátok el, hogy szerintetek melyek ezek a dolgok?

**2. Olvassátok el a cikket!**

* Mi az a 2 dolog, ami a viselkedésünket befolyásolja? (Öröklött, tanult viselkedési formák)

**3. Gyűjtsünk példákat mindkét viselkedési formára a szövegből, illetve saját kútfőből!**

**4. A cikk végén olvastatok egy közmondást.** Keressétek meg! A leggyorsabb tanuló felolvashatja.

* „Nézd meg az anyját, vedd el a lányát!” A közmondás jelentésének közös megbeszélése. Tudtok - e mondani ehhez hasonló, viselkedéssel kapcsolatos közmondásokat? (pl. „Olyan az anya, mint a lánya.”)

**5. Csoportmunka. Keresd a párját!** Közmondások, illetve azok átfogalmazott változatának összepárosítása. Melyik közmondás utal a tanult, melyik az öröklött viselkedési formákra?

**6. Activity** az előző feladat közmondásaival.

**Melléklet: szókártyák az 5. feladathoz**

|  |  |
| --- | --- |
| **Nem esik messze az alma a fájától.** | **Olyanok lesznek a gyerekek amilyenek a szülők.** |
| **Kutyából nem lesz szalonna.** | **Senki sem tagadhatja meg alaptermészetét, régi szokásait.** |
| **Amilyen az adjonisten, olyan a fogadjisten.**  | **Ahogy másokkal viselkedsz, ők is úgy viselkednek veled.** |
| **Acél anyának tűzkő a leánya.**  | **Ha a jelleme erős az anyának, a lánya is erkölcsös lesz.** |
| **Akasztófavirágból is lesz néha gyümölcs.**  | **Eleven pajkos gyerekből is válhat még derék ember.** |
| **Anyja után szalad a borjú.**  | **Az anya példáját követi a lánya.** |